שיחה:ישראל במלחמת האזרחים בסוריה

message: האמנם רק "זליגת מלחמת האזרחים בסוריה לישראל"? כאשר בלחימה ברמת הגולן הסורית פגז תועה נופל ברמת הגולן הישראלית, זו זליגה; כאשר מטוס סורי חודר בטעות לישראל, זו זליגה; כאשר פצועים סורים מטופלים בישראל, זו זליגה. אבל כאשר ישראל תוקפת משלוח נשק מאיראן ללבנון שעובר דרך סוריה, זו אינה זליגה - זו מלחמה בין ישראל לסוריה (וליתר דיוק: מלחמה בין ישראל לבין איראן, סוריה ולבנון); כאשר סוריה משגרת טיל נ"מ לעבר מטוס ישראלי, זו אינה זליגה - זו מלחמה בין ישראל לסוריה. אנחנו יכולים לטמון את הראש בחול ולקרוא לזה "זליגה", אבל זו איננה המציאות. השם "מלחמת פרוקסי בין ישראל לאיראן על אדמת סוריה" מתאר טוב יותר את המלחמה הזו, אבל אני לא מציע אותו כשם הערך. אחכה לשם רשמי, שאולי יינתן ברבות הימים, לאחר שהמחשב הצה"לי ימציא אותו ב"אקראי", משהו כמו "מלחמת פטיש יפוצץ סלע". דוד שי - שיחה 11:51, 28 באפריל 2017 (IDT)
replies: text: ככל שחולפים הימים נראה לי שהשם מעורבות ישראל במלחמת האזרחים בסוריה הולם יותר את הערך שלפנינו. דוד שי - שיחה 22:19, 8 בספטמבר 2017 (IDT)
replies: text: : השם הזה מטעה, כי היא לא מתערבת במלחמת האזרחים עצמה, אלא בעיקר פועלת נגד ההתעצמות של איראן וחזבאללה. השם הכי רשמי שיש הוא "מב"מ = מערכה בין מלחמות" שמשמש את מערכת הביטחון לתיאור סדרת הפעולות הצבאיות של ישראל בסוריה. עם זאת, שם זה כשלעצמו לא טוב כי הוא לא מספיק ספציפי, אולי מב"מ ישראל-סוריה-איראן יהיה עדיף. ‏MathKnight ✡ (שיחה) 22:42, 8 בספטמבר 2017 (IDT)
replies: text: :: ,  מה עם ישראל במלחמת האזרחים בסוריה או ישראל במלחמת האזרחים הסורית? מצד אחד זה לא רומז על איזושהי מעורבות ספציפית במלחמה, אבל זה שם כללי מאוד שמתאר את המאבק הישראלי לפגוע באיראן וחיזבאללה באמצעות תקיפות בסוריה שמתקיים במהלך התקופה של מלחמת האזרחים. זה אמנם נשמע שם קצת עילג אבל יש הרבה דוגמאות לערכים עם שם דומה. הביטוי "מערכה בין מלחמות" הוא ביטוי שנשמע מאוד מדוייק ותואם את המציאות אבל לפי דעתי הוא ארוך ומסורבל מדי לכותרת.
replies: text: :::ישראל במלחמת האזרחים בסוריה טוב בעיני. דוד שי - שיחה 21:15, 19 בספטמבר 2017 (IDT)
, האם אתה בעד לשנות את שם הערך לישראל במלחמת האזרחים בסוריה?
הכנתי טיוטה לערך החדש; שיניתי את כותרות הפסקאות, את הפתיח, ועוד כמה שינויים בתבנית. Doodoo Bo - שיחה 01:00, 22 בספטמבר 2017 (IDT)

text: אני לא מתנגד, אבל יש לשמור על הפניה מהשם הנוכחי. ‏MathKnight ✡ (שיחה) 13:16, 22 בספטמבר 2017 (IDT)
replies: text: :שיניתי, Doodoo Bo - שיחה 01:19, 23 בספטמבר 2017 (IDT)
thread_title: שם הערך

message: כרגע כמות הנפגעים הישראלים בזליגת מלחמת האזרחים בסורה לישראל כוללת את הנפגעים מהמארב בהר דב (2015). האם, לדעתכם, מצב זה צריך להישאר כמו שהוא או להשתנות?
מחד גיסא, התקיפה בהר דב בוצעה כתגובה להתקפה האווירית בגבול ישראל-סוריה, שנכללת בתקיפות המיוחסות לישראל, ולכן קשורה במידה מסוימת למצב הביטחוני בגבול עם סוריה.
מאידך גיסא, ירי טילי הנ"ט לא בוצע משטח סוריה, אלא משטח לבנון.
עומר345 - שיחה 17:16, 19 בספטמבר 2017 (IDT)
replies: text: אני חושב שהטיעון הראשון מנצח, לכן לדעתי נכון לכלול את הנפגעים מהמארב בהר דב (2015). Doodoo Bo - שיחה 01:19, 23 בספטמבר 2017 (IDT)
thread_title:  הכללת הנפגעים מהמארב בהר דב (2015) במניין הנפגעים של זליגת מלחמת האזרחים בסוריה לישראל 

message: האם הפירוט על אירועי ה-10 בפברואר צריך להיות בפסקה של "אירועים מהגבול הסורי" או "תקיפות ישראליות בסוריה"? כרגע הוא בראשון אך אני חושב שזה לא כל כך מתאים כיוון שעיקר האירועים הוא שני גלי התקיפות של צה"ל בסוריה. במצב הקיים אין שום פירוט על התקיפות בפסקה של התקיפות. המצב בו כל הפירוט נמצא תחת "תקיפות ישראליות בסוריה" וחדירת הכטבם לא מופיעה בפסקה "אירועי ירי מהגבול הסורי" הוא טוב משמעותית - לא מדובר באירוע ירי ואם אינני טועה החדירה הייתה מהגבול הירדני. () Doodoo Bo - שיחה 00:05, 11 באפריל 2018 (IDT)
thread_title:  בוקר הקרבות של ה-10/02/2018 

message: השם ישראל במלחמת האזרחים בסוריה רחוק מלשקף את תוכן הערך. אמנם חלק מהערך עוסק במעורבות ישירה של ישראל במלחמת האזרחים, אך חלק נכבד ממנו עוסק במלחמה בין ישראל לבין איראן וחזבאללה על אדמת סוריה, שיש לה קשר עקיף למלחמת האזרחים, אך היא בוודאי לא חלק ממלחמת האזרחים. דוד שי - שיחה 20:39, 13 בינואר 2019 (IST)
replies: text: יש ערך סכסוך ישראל-חזבאללה לאחר מלחמת לבנון השנייה אבל הוא לא מעודכן. אפשר אולי לאחד אותם לערך "סכסוך ישראל-איראן-חזבאללה בסוריה"? – ד"ר MathKnight ✡ (שיחה) 15:03, 20 בינואר 2019 (IST)
replies: text: : . אני בעד ההצעה שלך, ואפשר להשאיר בערך ישראל במלחמת האזרחים בסוריה את הפרקים הרלוונטים, זליגות הירי מסוריה, הפלת המטוסים הסורים ואת פרויקט "שכנות טובה" (עזרת ישראל לפליטים בדרום סוריה). – ד"ר MathKnight ✡ (שיחה) 12:47, 21 בינואר 2019 (IST)
replies: text: ::אני בעד יצירת הערך שהצעת, סכסוך ישראל-איראן-חזבאללה בסוריה, שאליו יועברו חלקים מהערך שלפנינו וחלקים מהערך סכסוך ישראל-חזבאללה לאחר מלחמת לבנון השנייה שעוסקים באירועים על אדמת סוריה. דוד שי - שיחה 19:53, 21 בינואר 2019 (IST)
thread_title:  שם הערך, סיבוב שני 

message: דובר צה"ל פרסם הודעה קצרה שמעלה תמיהות אחדות, ובעקבותיה פרסמו אמצעי התקשורת ידיעות שמעלות אותן תמיהות. הנה הודעת דובר צה"ל ובה בסוגריים מרובעים תמיהותי:
replies: text: מוקדם יותר היום זוהה ירי נ"מ (נגד מטוסים) [תותח נ"מ? טיל נ"מ?] סורי לעבר מטוס קרב ישראלי שהיה במהלך טיסה שגרתית, בצפון הארץ. פגז הנ"מ [רק פגז אחד? יש בתותחי נ"מ אופציה לפגז בודד?] שנורה נפל בשטח סוריה והמשימה הושלמה כמתוכנן. בתגובה תקף צה"ל לפני זמן קצר את המשגר [פגז נורה מתותח, איך נוסף משגר לסיפור?] ממנו בוצע הירי. צה"ל רואה בחומרה כל איום על מטוסיו ופועל להגנתם.
הושיעו נא, הבו פתרון לכתב חידה זה (בערך שלפנינו מדובר על סוללת נ"מ, אך אין לכך זכר באסמכתאות שהובאו). דוד שי - שיחה 22:58, 27 במאי 2019 (IDT)
replies: text: : סוללת נ"מ זה מונח גנרי שכולל גם כלים קניים (תותחים). – ד"ר MathKnight ✡ (שיחה) 08:16, 28 במאי 2019 (IDT)
replies: text: ::אבל דו"צ לא דיבר על סוללה, הוא דיבר על משגר - לכלי שיורה פגזי נ"מ קוראים תותח, לא משגר. משגר יש בסוללת טילים, אבל בהודעה לא הוזכר טיל.

text: ::חברים בדובר צה"ל: לא אפריע לכם לעשן חשיש, אבל בקשה קטנה: עשו זאת לאחר שסיימתם את המשמרת, לא בתחילתה. וגם לעיתונאים יש לי בקשה: כשיחליפו אתכם ברובוטים, הם יהיו מספיק משוכללים כדי לעצור הודעה הזויה של דו"צ. אם אתם רוצים לדחות את הרגע שבו תוחלפו, אל תפרסמו על אוטומט - כשמגיעה הודעה תמוהה מדו"צ חזרו אליו ובקשו הבהרות. דוד שי - שיחה 20:04, 28 במאי 2019 (IDT)
thread_title:  27 במאי 2019 - פגז? טיל?